Hoof van Prasa afgedankArgieffoto Die Passasierspooragentskap van Suid-Afrika (Prasa) het Donderdag in ŉ verklaring bevestig sy uitvoerende hoof, Lucky Montana, is afgedank. Montana se kontrak sou in Desember verstryk, maar sy kennisgewingstydperk is kortgeknip. “Prasa het op 15 Julie beslis dat mnr. Montana nie die res van sy kennisgewingsperiode hoef te voltooi nie,” lui die verklaring. Montana se kontrak het op 1 Junie 2015 begin. Montana is met onmiddellike effek afgedank. Nathi Khena, bedryfsbeampte, sal as uitvoerende hoof waarneem tot ŉ nuwe aanstelling gedoen is. Die raad het nie redes verskaf vir Montana se afdanking nie, maar het gesê ŉ perskonferensie sal Vrydagoggend in Pretoria gehou word. Sam Monareng, woordvoerder van die departement van vervoer, het gesê die departement, onder leiding van minister Dipuo Peters, spreek sy waardering en bedanking uit vir die uitsonderlike leierskap en rigtingwysing wat Montana tydens sy sewe jaar by die staatsbeheerde maatskappy gelewer het.